58 



de Begyndelsesstadier, der kan iagttages paa Ölands Nordkyst; dog 

 er Fænomenet her i Bornholms grønne Skifre kun at se i Miniatur. 

 J. G. Andersson angiver som Betingelser for Dannelsen af Raukar: 



1. Stenartens ringe Tilbøjelighed til at skilles efter Lagdelingsfladerne. 



2. Nærværelsen af lodrette Forkløftningsrevner. 



3. Negativ Strandforskydning. 



Disse Betingelser er her kun til Dels til Stede. Stenarten opløses 

 forholdsvis let efter Lagdelingsfladerne, og Landhævningen er her langt 

 mindre end paa Öland, endsige Gotland, og dette er selvfølgelig Grun- 

 den til, at Fænomenet her fremtræder som ganske ubetydeligt. 



Saaledes. som tidligere er omtalt, forekommer der hist og her i 

 Skiferlagene Knolde af Fosforit, der enten er meget spredte i Stenarten 

 eller ogsaa nogenlunde samlede til mere tydelige Lag. En temmelig 

 nøjagtig Beskrivelse af disse Fosforiter forefindes hos Deecke (1897). 



I disse Knolde har man flere Steder fundet Forsteninger, hoved- 

 sagelig Hyoliter, hvis Skaller enten er ganske udfyldt med Fosforit- 

 masse eller undertiden tomme, rimeligvis efter at en Udfyldning af 

 Kalkspat er bleven opløst. Undertiden forekommer Hyoliterne tem- 

 melig samlede baade i Fosforiten og i Skiferen; undertiden forekom- 

 mer der mere spredt enkelte Fragmenter af Forsteninger, der da i 

 Reglen kun findes i Fosforitknoldene. 



Det Sted, hvor man først fandt Forsteninger, er ved Vejrmølle- 

 gaard, hvor man midt i Læsaas Leje har samlet temmelig rigelig med 

 Forsteninger, der bestemtes af G. Holm (1893). Her fandtes: 



Hyolithus (Orthotheca) Johnstrupi Holm, 



— (sensu stricto) Nathorsti Johnstr. sign., 



— — lenticularis Holm, og 

 Torellella lævigata Lnrs. 



Disse samme Forsteninger er ogsaa fundne noget V for Broen 

 ved Limensgade, ved Krampebro i Øle Aa og lidt S for Snogebæk. 

 Bjærgarten er alle Vegne ganske overensstemmende, og man maa 

 være berettiget til at anse disse Forekomster for at ligge paa om- 

 trent samme Niveau, i den nederste Trediedel af de grønne Skifre. 



Desuden er Forsteninger sparsomt fundne dels paa tre andre Ste- 

 der ved Læsaa (Morerg 1892) og i en Grav 0 eller ØNØ for St. Due- 

 gaard i Aaker, dels i Grødby Aa paa to Steder N for Grammegaarde 

 i Aaker og ved Grødbygaarde. Paa disse Steder fandtes i Fosforit- 

 knolde en Del Fragmenter af Forsteninger, af hvilke nogle lod sig 

 bestemme, hovedsagelig enkelte Stykker af de nævnte Forsteninger, 

 desuden et Laag af endnu en Art Hyolithus (sensu stricto) og en Mus- 

 ling (Grødby Aa ved Grammegaarde); Resten var ganske fragmentariske. 

 Bemærkes maa, at der ikke er fundet noget Stykke af Trilobiter. 



